wickkiey/tamil-wikipedia-markdown huggingface dataset:
# இணைய கோப்பு ஏற்ற சேவை

**இணையத்தில் கோப்பு ஏற்றம்** (internet file hosting) என்பது கணியில் ஒரு கோப்பினை பிறருக்கு வழங்குவதற்கு இணையத்தில் ஏற்றுவதாகும். இம்முறையால் புகைப்படம், எழுத்து கோப்பு, காணொளி கோப்பு போன்றவற்றையும் இணையத்தில் ஏற்றலாம். இதற்காக பல தளங்கள் செயல்படுகின்றன. குறிப்பிட அளவு வரை ஏற்றம் செய்ய இலவசமாக அனுமதி கொடுத்தாலும், அதிக அளவுள்ள கோப்புகளை ஏற்ற பணம் வசூலிக்கப்படுகிறது. சிலர் இம்முறையை கோப்பினை பாதுகாப்பாக வைக்கவும் பயன்படுத்துகின்றார்கள்.  

## சில தளங்கள்
- http://dropmefiles.com/
- http://www.megafileupload.com/
- http://uploading.com/
# பெட்டி



**பெட்டி** என்பது பொருட்களை சேமிப்பதற்கும், ஓரிடத்திலிருந்து மற்றொரு இடத்திற்கு மாற்றவும் பயன்படும் பொருளாகும். இந்தப் பெட்டிகள் மரத்தாலும்,அட்டையாலும், உலோகத்தினாலும், பிளாஸ்டிக்கினாலும் பேப்பர் போர்டுகளாலும் செய்யப்படுகின்றன. இவை தீப்பெட்டி போன்ற சிறிய அளவிலும், கப்பல் பெட்டி போன்ற மிகப்பெரிய அளவிலும் என விதவித அளவுகளில் செய்யப்படுகின்றன.  

தபால் பெட்டி, தொலைக்காட்சிப் பெட்டி, ரயில் பெட்டி என தமிழில் வெவ்வேறு பொருட்களையும் குறிக்க இந்த பெட்டி என்ற சொல்லைப் பயன்படுத்துகின்றார்கள்.  

## சேமிப்புப் பெட்டிகள்
பல்வேறு வகையான பொருள்களை பாதுகாப்பாக சேமிக்க பெட்டிகள் உதவுகின்றன.  

### நகைப்பெட்டிகள்
ஆபரனங்களை பாதுகாப்பாக வைக்க இவ்வகை பெட்டிகள் உதவுகின்றன. தங்கம் போன்ற விலையுயர்ந்த ஆபரனங்களுக்காக பட்டுபோன்ற மென்மையான துணிகள் அதனுள் பொதிக்கப்பட்டுள்ளன.  

### கருவிப் பெட்டிகள்
பல்வேறு வகையான கருவிகளை பாதுகாப்பாக வைக்கவும், ஓரிடத்திலிருந்து எடுத்து செல்ல வசதியாகவும் இந்த பெட்டிகள் பயன்படுகின்றன.
# துருத்தி


**துருத்தி** (ஆங்கிலம்-Bellows)என்பது வளியை அழுத்தி கட்டுப்பாடான அளவில் ஒரு குறித்த இடத்தை நோக்கிச் செலுத்துவதற்காகப் பயன்படும் ஓர் அமைப்பு ஆகும். அடிப்படையில் இது, துளைவாய் ஒன்றைக் கொண்ட, கனவளவை மாற்றக்கூடிய ஒரு கொள்கலன் எனலாம். துருத்தியின் கனவளவைக் குறைக்கும்போது துளைவாயினூடாக வளி வெளியேறும். பொதுவாகத் துருத்திகளில் வளி உள்ளே செல்வதற்காகத் தனியான வழி இருக்கும். இதில் தடுக்கிதழ் பொருத்தப்பட்டிருப்பதனால், துருத்தியின் கனவளவைக் குறைக்கும்போது இவ்வழியாக வளி வெளியேறுவதில்லை. துருத்தி பல்வேறு துறைகளில் பல்வேறு தேவைகளுக்காகப் பயன்படுகின்றது. தொழில்துறைகளிலும், இசைத்துறையிலும் கூட பல்வேறு கருவிகளில் துருத்தி ஓர் உறுப்பாக உள்ளது.  

## உலோகவியல்

இரும்பு போன்ற உலோகங்களை உருக்குதல், ஒட்டுதல் போன்ற செயற்பாடுகளுக்கு உயர்ந்த வெப்பநிலை தேவை. துருத்தி கண்டுபிடிக்கப்பட்ட பின்னரே இது சாத்தியமானது. துருத்திகள் எரிபொருளுக்குக் கூடுதலான வளியை வழங்கி அது எரியும் வேகத்தைக் கூட்டுவதன்மூலம் அதிக வெப்பத்தை உருவாக்க் உதவுகிறது.  

உலோகவியலில் பல்வேறு வகையான துருத்திகள் பயன்படுகின்றன.  

- பெட்டித் துருத்தி - இது மரபுவழியாக ஆசியப் பகுதிகளில் பயன்பட்டு வருகின்றது.
- பானைத் துருத்தி - இது பண்டை எகிப்தில் பயன்பட்டது.
- தாத்தாரா - காலால் இயக்கும் சப்பானியத் துருத்தி.
- அக்கோடியன் துருத்தி - மடிப்புடன் கூடிய பக்கங்களைக் கொண்ட இவ்வகைத் துருத்திகள் பல நூற்றாண்டுகளாக ஐரோப்பாவில் பயன்பட்டன.
- ஆடுதண்டுத் துருத்தி - இது 18 ஆம் நூற்றாண்டின் நடுப்பகுதியில் ஐரோப்பாவில் உருவாக்கப்பட்டது. எனினும், இரட்டைச் செயற்பாட்டுத் துருத்திகள் கிமு 3 ஆம் நூற்றாண்டளவில் ஹான் மன்னர் காலத்துச் சீனாவில் பயன்பட்டதாகத் தெரிகிறது.

பண்டைச் சீனக் கைப்பணியாளரான து சி என்பவர், வார்ப்பிரும்பைக் காய்ச்சியடிப்பதற்காக, நீர்ச் சில்லுகள் மூலம் நீர் ஆற்றலைப் பயன்படுத்தித் துருத்திகளை இயக்கியதாகத் தெரிகிறது. பண்டைக் கிரேக்கர்களும், பண்டைய ரோமர்களும் தேனிரும்புப் பாளங்களை உருவாக்கும் உலைகளில் துருத்திகளைப் பயன்படுத்தினர். தற்காலத்தில் ஊடாட்டத் துருத்திகளுக்குப் பதிலாகப் பெரும்பாலும் மின்னியக்கிகள் பொருத்தப்பட்ட காற்றூதிகளே பயன்படுகின்றன.  

### ஈரறை உலைத் துருத்தி
பொதுவாகக் கொல்லர் உலைகளில் காற்று வழங்குவதற்குப் பயன்படும் துருத்திவகை இது. சீரான அளவில் காற்று வழங்கும் தன்மையைக் கொண்டுள்ளதாலேயே இது பெரிதும் விரும்பப்படுகிறது. இதன் அமைப்பு கணப்புத் துருத்திகளைப் போலவே இருந்தாலும், இதில் இரண்டு அறைகள் இருப்பது ஒரு வேறுபாடு ஆகும். மடிப்புப் பக்கங்களைக் கொண்ட துருத்தியறை நடுவில் பிரிதகடு ஒன்றினால் இரண்டாகப் பிரிக்கப்பட்டு இருக்கும். ஒரு அறைக்குள் செலுத்தப்படும் வளி மறு அறைக்குள் சென்று அங்கிருந்து சீராக வெளியேறுமாறு வடிவமைப்புச் செய்யப்பட்டு இருக்கும்.
# குண்டுகட் பாலியாதனார்

**குண்டுகட் பாலியாதனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு இடம் பெற்றுள்ளன. அவை: சேரமான் சிக்கற்பள்ளித் துஞ்சிய செல்வக்கடுங்கோ வாழியாதனை காழ்த்திப் பாடிய புறநானூற்றுப் பாடல் எண் 387, நற்றிணைப்பாடல் எண் 220 ஆகியவை.  

குண்டுகண் பாலி ஆதனார் என்று இப் புலவரின் பெயரைப் பிரித்துப் பார்ப்பது முறை. இவரது கண் குண்டாகப் பால் போல எண்மையாக இருந்திருக்கலாம் என்று எண்ணி இவரை உறுப்பால் பெயர் பெற்ற புலவர் என்பர்.  
## புறம் 387 தரும் செய்தி
### செல்வக் கடுங்கோ வாழியாதன்
பூழிநாட்டை வென்று இவன் தன் ஆட்சியின் கீழ்க் கொண்டுவந்ததால் இவன் 'பூழியர் கோ' என்று போற்றப்படுகிறான்.  

(புகழூர்த் தமிழ்ப்பிராமி கல்வெட்டில் இவன் 'கோ ஆதன் செல் இரும்பொறை' என்று குறிப்பிடப்படுகிறான்.)  
#### நாடு
##### வஞ்சிநகர மதில்
இந்தச் சேர வேந்தன் வஞ்சி நகரக் கோட்டையில் ஒருந்துகொண்டு ஆண்டுவந்தான். பகையரசர்கள் தாம் நல்கும் திறைப்பொருளைத் தேரில் ஏற்றிக்கொண்டு உள்ளே நுழைய ஒப்புதல் கிட்டாமல் அந்த மதிலைச் சுற்றிச் சுற்றி வருவார்களாம்.  

##### பொருநை ஆறு
இக்காலக் கருவூர் நகரை அடுத்து ஓடும் அமராவதி ஆறு சங்ககாலத்தில் ஆன்பொருநை எனப்பட்டது. சேர வேந்தர்களில் ஒரு பிரிவினர் பொறையர் எனப்பட்டனர். அவர்கள் இந்தக் கொங்குநாட்டுக் கருவூரில் இருந்துகொண்டு ஆண்டுவந்தனர். இந்த ஆன்பொருநை ஆறுதான் இங்குப் 'பொருநை' என்று குறிப்பிடப்படுகிறது.  

மேலைக் கடற்கரையில் இருந்த வஞ்சிநகரமும் இவனது மற்றொரு தலைநகர் எனலாம்.  

#### கொடை
இவன் தன்னைப் பாடிய இப் புலவர்க்கு குன்றைச் சூழ்ந்திருக்கும் களிறுகளையும், பழக்கப்பட்ட பரிக்குதிரைகளையும், மன்றம் நிறைந்திருக்கும் ஆனிரைகளையும், விளைவைக் குவிக்கும் களத்துடன் கூடிய உழவர்களையும் பரிசிலாக நல்கினான்.  

### செம்மொழித் தொடர்
- பகைப்புல மன்னர் = பகைநாட்டு மன்னர்
- நகைப்புல வாணர் = புலமையால் ஆடிப் பாடி நகைப்பூட்டி வாழ்பவர்கள்

### உவமை
கிணை என்னும் பறைக்கருவி ஆமை போல் இருக்குமாம். கிணையில் போர்த்தப்பட்டுள்ள தோல் ஆமையின் வயிறு போல வெண்மையாக இருக்குமாம்.  

## நற்றிணை 387 சொல்லும் செய்தி
தோழி தலைமகளைத் தலைமகனுடன் அவன் ஊருக்குச் செல்ல ஆற்றுப்படுத்தும் பாடல் குறிஞ்சித்திணைப் பாடல் இது.  
### மடன்மா
பனைமடலால் செய்த குதிரையை மடன்மா என்பர். அதனை இப்பாடல் 'உண்ணா நன்மா' என்று குறிப்பிட்டு மேலும் தெளிவுபடுத்துகிறது.தலைமகன் மடன்மா ஊர்ந்து வந்திருக்கிறான். இடுப்பில் கச்சு அணிந்திருக்கிறான் அந்தக் கச்சில் மணி கட்டப்பட்டிருக்கிறது. தலையில் எருக்கம்பூ மாலையைச் சூடியிருக்கிறான். அவனது பனைமடல் குதிரையைச் சூழ்ந்து ஊர்ச் சிறுவர்கள் வட்டமிட்டுக்கொண்டு வருகின்றனர். முழவு முழங்க ஊரே விழாக்கோலம் பூண்டுள்ளது. இவன் தன் குதிரைமேல் எழுதி வைத்திருக்கும் பெயரைப் பார்த்தவர் இவள் எம் ஊர்தான் என்கின்றனர். - எனவே அவனுடன் அவன் ஊருக்குச் செல் என்று தோழி தலைவியிடம் கூறுகிறாள்.
# வார்ப்புரு:ThisDateInRecentYears

<includeonly>{| cellpadding="4" cellspacing="0"  
|-  
| அண்மைய ஆண்டுகளில்  
}  
|-  
|[[|2011 ]]  
|-  
|[[|2010 ]]  
|-  
|[[|2009 ]]  
|-  
|[[|2008 ]]  
|-  
|[[|2007 ]]  
|-  
|[[|2006 ]]  
|}</includeonly><noinclude>  

## Description
This template is used to display a box on all of the date articles (January 1 ... December 31) listing the date in recent years. It also shows what day of the week the date was in previous years.  

## Usage

Parameters:  
The following parameters can be used to adjust the display of this template.  
- Month=*month* (Full month name, e.g. Month=January) - default =
- Day=*day* (numeric date, e.g. Day=1) - default =
- float=*/* (float the box or , e.g. float=) - default =
- title=*title* (Title for the box, e.g. title=Today) - default =
<hr>  

</noinclude>
# யூடிஎஃப்ஜே-39546284



ஒப்பீட்டளவில் மிகச் சிறிய காலப்பகுதியில் பேரடைகளின் எண்ணிக்கை வளர்ந்து வந்துள்ளமை இக்கண்டுபிடிப்பின் மூலம் அறியப்பட்டுள்ளது. பெரு வெடிப்புக்குப் பின்னர் 500 மில்லியன் ஆண்டுகளாக ஒரு பேரடையே இருந்துள்ளது. அதற்குப் பின்னர் 150 மில்லியன் ஆண்டுகளில் 10 பேரடைகள் உருவாயின. இது 100 மில்லியன் ஆண்டுகளில் இரட்டிப்பாகியது.  

## மேலும் பார்க்க
- மீள் அயனாக்கல் (Reionization)
# வார்ப்புரு:India states



**மாநிலங்கள்:**  
| # ஆந்திரப் பிரதேசம்
# அருணாசலப் பிரதேசம்
# அசாம்
# பீகார்
# சத்தீசுகர்
# கோவா
# குசராத்து | <ol start="8">
<li> அரியானா
<li> இமாச்சலப் பிரதேசம்
<li> தெலங்காணா
<li> சார்க்கண்டு
<li> கருநாடகம்
<li> கேரளம்
<li> மத்தியப் பிரதேசம் | <ol start="15">
<li> மகாராட்டிரம்
<li> மணிப்பூர்
<li> மேகாலயா
<li> மிசோரம்
<li> நாகாலாந்து
<li> ஒடிசா
<li> பஞ்சாப் | <ol start="22">
<li> இராசத்தான்
<li> சிக்கிம்
<li> தமிழ் நாடு
<li> திரிபுரா
<li> உத்தரப் பிரதேசம்
<li> உத்தராகண்டம்
<li> மேற்கு வங்காளம்
</ol> | } |
| --- | --- | --- | --- | --- |

**ஒன்றியப் பகுதிகள்:**  
| <ol type="A">
<li> அந்தமான் நிக்கோபார் தீவுகள்
<li> சண்டிகர்
<li> தாத்ரா மற்றும் நகர் அவேலி மற்றும் தாமன் மற்றும் தியூ
<li> சம்மு காசுமீர்
<li> இலட்சத்தீவுகள்
<li> தேசிய தலைநகர் பகுதி
<li> புதுச்சேரி
<li> இலடாக்கு
</ol> | } |
| --- | --- |

<noinclude>  

</noinclude>
# இந்தியாவின் மாநில மற்றும் பிரதேச குறியீடுகள்


இது **இந்தியாவின் மாநில மற்றும் ஆட்சிப் பகுதிகளின் இரண்டெழுத்து குறியீடுகள்** கொண்ட பட்டியல்.  

| # | மாநிலம் | இரண்டெழுத்துக் குறியீடு |
| --- | --- | --- |

| மாநிலம் | இரண்டெழுத்துக் குறியீடு |
| --- | --- |
|}  

| # | இந்திய அரசின்
ஆட்சிப் பகுதிகள் | இரண்டெழுத்துக் குறியீடு |
| --- | --- | --- |
# இலங்கையில் புழக்கத்திலுள்ள நாணயத்தாள்கள்



**இலங்கையில் புழக்கத்திலுள்ள நாணயத்தாள்கள்** ரூபாய் 5, ரூபாய் 10, ரூபாய் 50, ரூபாய் 100, ரூபாய் 200, ரூபாய் 500, ரூபாய் 1000, ரூபாய் 2000 ஆகியனவாகும். ரூபாய் 5 நாணயத்தாள் மிகவும் அருகிவிட்டது. இலங்கையில் முதற்தடவையாக 5000 ரூபாய் நாணயத்தாளையும், புதிய நாணயத்தாள் தொடரையும் 2011, பெப்ரவரி 4 இல் இலங்கை மத்திய வங்கி வெளியிடுவதற்கு அட்டவணையிட்டுள்ளது.  

## நாணயத்தாள்களின் பண்புகள்
இலங்கையில் பெப்ரவரி 4ம் திகதி வெளிவரவுள்ள 5000, 1000, 500, 100, 50, 20 ரூபாய் நாணயத்தாள் தொடர்கள் அபிவிருத்தி, சுபீட்சம் மற்றும் இலங்கையின் நடனக் கலைஞர்கள் என்ற தொனிப்பொருளையும் இலங்கையில் காணப்படக்கூடிய பறவைகள் மற்றும் வண்ணத்துப்பூச்சிகள் போன்றவற்றையும் முக்கியப் பண்புகளாகக் கொண்டுள்ளது.  

### நீர்வரி அடையாளம்
ஒவ்வொரு நாணயத்தாளினதும் நீர்வரி அடையாளமாக வெவ்வேறுபட்ட உள்ளூர் பறவைகளின் தோற்றம் காணப்படுவதுடன், இதே பறவையே தாளிலும் பொறிக்கப்பட்டிருக்கிறது. மேலும் பெறுமதி தெளிவான நீர்வரி அடையாளமாக இலக்கங்களில் நிலைக்குத்தாகக் காணப்படுகின்றது.  

### மேலதிகமான சிறிய எழுத்துரை
மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.  

### பாதுகாப்பு நூல்
பாதுகாப்பு நூல்கள் நாணயத்தாள் ஒவ்வொன்றிற்குமிடையில் வேறுபடுகின்றதுடன், இ. ம. வங்கி என்ற எழுத்துக்களும் பெறுமதியும் அதில் காணப்படுகின்றன. உதாரணம்: ரூ. 20, ரூ. 100.  

சிவப்பிலிருந்து பச்சைக்கு மாற்றமடைகின்ற விதத்தில் யன்னல் வடிவில் காணப்படும் ஸ்டார் குறோமின் அகலம் ரூ. 5,000, ரூ. 1,000 மற்றும் ரூ. 500 நாணயத்தாள்களில் முறையே 3. மி.மீ, 2.5 மி.மீ, 2 மி.மீ ஆகக் காணப்படுகின்றது. ரூ.100, ரூ.50 மற்றும் ரூ. 20 தாள்களிலுள்ள நூலானது நாணயத்தாள்களில் பதிக்கப்பட்டிருக்கிறது.  

### மூலைக் கல்
மூலைக்கல் நீர்வரி அடையாளமானது நாணயத்தாளின் ஒவ்வொரு மூலைகளிலுமுள்ள மூலை விட்டச் சட்டங்களின் வடிவில் காணப்படுகிறது.  

### வெளிச்சத்தினூடாகப் பார்த்தல்
தாளினை வெளிச்சத்தில் பிடித்துப் பார்க்கும்போது தாளின் முன்பக்கத்திலும் பின்பக்கத்திலும் உள்ள பெறுமதி இலக்கங்கள் ஒன்றுடன் ஒன்று கச்சிதமக பொருந்துவதைக் காணமுடியும்.  

### மேலதிகமான சிறிய எழுத்துரை
மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.  

### பார்வையற்றவர்களும் அறியக்கூடிய பண்பு
பார்வை பாதிக்கப்பட்டவர்களும் நாணயத்தாளின் பெறுமதியினைத் தெரிந்துகொள்ள உதவும் விதத்தில் நாணயத்தாளின் இடது பக்கத்தில் காணப்படும் நாணயத்தாளின் பெறுமதிக்கேற்ப அதிகரித்துச் செல்லும் விதத்தில் நெருக்கமான முறையில் புள்ளிகள் நிலைக்குத்தாக அச்சடிக்கப்பட்டிருக்கின்றன. (ரூ.20 நாணயத் தாளுக்கு ஒரு புள்ளி என்ற அடிப்படையில்)  

### மேற்கிளம்பிய அச்சிடல் பரப்பு
தாளின் குறுக்குப் பக்கமாக விரல்களை ஓட்டுவதன் மூலம் மேற்கிளம்பிய அச்சிடல் பகுதியொன்றை உணரமுடியும். (உதாரணம்: மத்திய வங்கியின் பெயர், தொட்டறியக்கூடிய நாடா வடிவிலான ஒரு பகுதி, மத்தியிலுள்ள பிம்பம் போன்றன.)
# வாளி


**வாளி** (bucket), (pail) என்பது ஒரு வீட்டு உபகரணமாகும். இது கிணற்றில் இருந்து தண்ணீர் அள்ளுவதற்கு பயன்படும் ஒரு சாதனமாகும். அதனைத் தவிர வேறு பலவேறு வீட்டுத்தேவைகளுக்கும் இந்த வாளி பயன்படுகிறது. அநேகமாக வீட்டுக்குள் தண்ணீர் குழாய் இல்லாத வீடுகளில் இதன் பயன்பாடு முக்கியமானதாகும். இலங்கை வாழ் தமிழர் மத்தியில் இந்த "வாளி" எனும் சொல்லின் பயன்பாடும் வரலாற்றில் மறக்க முடியாத ஒன்றாகும்.  

## உருவ அமைப்பு
இதன் உருவ அமைப்பு உருளைவடிவானதாக இருக்கும். அதேவேளை இந்த உருளை வடிவமைப்பின் மேல் புறம் அகன்றும், கீழ் அடிப்பகுதி ஒடுங்கியும் காணப்படும். அத்துடன் உருளைவடிவான அடிப்பகுதியில் இந்த வாளியை கீழே வைப்பதற்கு ஏதுவாக ஒரு வளையமும் பொருத்தப்பட்டிருக்கும்.  

## வரலாறு
மக்கள் வாளி பயன்படுத்தத் தொடங்கியக் காலங்களில் ஆரம்பத்தில் வெண்கலத்திலேயே இருந்ததாக அறியப்படுகிறது. அதன்பின்னர் இரும்பு வாளிகள் அறிமுகமாகியன. இவை கடும் கணமானதாகவும் அதேவேளை நீண்ட காலம் பயன்படுத்தக் கூடியதாகவும் இருந்தன. தற்போது இந்த இரும்பு வாளிகளை காண்பது அரிதாக வருகிறது. அதன் பின்னரான காலங்களில் கனமற்ற அதேவேளை இலகுவான வாளிகள் அறிமுகமாகின. அவற்றை பேச்சு வழக்கில் "தகர வாளி" என அழைப்பர். இத்தகர வாளிகள் இரும்பு வாளிகளுடன் ஒப்பிடும் போது அதிகம் காலம் உழைக்கக்கூடியதாக இல்லை.  

## நெகிழி வாளி
தற்காலத்திலும் இந்த தகரவாளிகளின் பயன்பாடு ஒரு சில நாடுகளில் காணப்பட்டாலும். நெகிழிகளில் வடிவமைக்கப்பட்ட வாளிகள் பெருகியுள்ளன. இருப்பினும் இந்த தற்கால நெகிழியில் அமைக்கப்பட்ட வாளிகளை, இலங்கை மக்கள் "வாளி" என்று பெரும்பாலும் அழைப்பதில்லை. அவற்றை "பிளாஸ்டிக் வாளி" அல்லது ஆங்கில பெயர்க்கொண்டு "பக்கெட்" என்றே அழைக்கின்றனர். அதேவேளை இந்த தற்கால நெகிழி வாளிகள் கிணற்றில் இருந்து தண்ணீர் அள்ளுவது போன்ற பயன்பாடுகளுக்கு ஏற்றதாக இல்லையென்பது குறிப்பிடத்தக்கது.  

## யாழ்ப்பாணத்தில் வாளி
யாழ்ப்பாண மக்களின் வாழ்வியலோடு ஒன்றிவிட்ட ஒன்று துலா கிணறும் ஆகும். இந்த துலா கிணறுகளில் இருந்து நீரை அள்ளுவதற்கும், குளிப்பதற்கும் இந்த வாளியின் பயன்பாடு பிரதானமானதாகும்.  

## சிங்களவர் வாளியும் தமிழ் இனவழிப்பும்
இலங்கையில் சிங்களவர் "வாளி" என்பதை "பால்திய" (Baldhiya) என்றே அழைப்பர். தமிழர் "வாளி" என்றே அழைப்பர். அதுவும் சிங்களம் பேசத் தெறிந்த தமிழர்களுக்கும் உச்சரிப்பில் "வாளி" அல்லது "வாளிய" என்றே ஒலிப்புக்கு வரும். (விதிவிலக்காக ஒரு சிலர் இருந்திருக்கலாம்) இதனை அறிந்து வைத்திருந்த சிங்களவர்கள், 1977 மற்றும் 1983 ஆம் ஆண்டுகளில் தமிழர்கள் மீது கட்டவிழ்த்து விடப்பட்ட இனக்கலவரங்களின் போது, தமிழர் என சந்தேகிக்கும் நபர்களை, சிங்களத்தில் **Baldhiya** என்று கூறும்படி கேட்பதும், தமிழர்களால் இந்த ஒலிப்புக்கு அமைவாக அச்சொல் வராததாலும் தமிழர்கள் எளிதாக இனங்காணப்பட்டுவிடுவர். இவ்வாறானவர்களை சிங்களக் காடையர்கள் அடித்தும் வெட்டியும் வாகனங்களில் உள்ளே வைத்து கதவை மூடிவிட்டு மண்ணெண்ணெய் இட்டு கொளுத்தியதுமான நிகழ்வுகள் ஏராளம் உள்ளன. இந்த "பால்திய" எனும் சொல்லை சொல்லச்சொல்லி கொல்லப்பட்டவர்கள் நூற்றுக்கணக்கில் உள்ளனர். குறிப்பாக கொழும்பு மற்றும் அதனை அண்டியப் பகுதிகளில். இந்த நிகழ்வுகளும் இந்த "வாளி" எனும் சொல்லும் இலங்கை தமிழர் வரலாற்றில் மறக்க முடியாத ஒன்றாகும். இவ்வாறான நிகழ்வுகள் இலங்கையில் தமிழ் இளைஞர்கள் ஆயிதவழி போராட்டங்களில் ஈடுப்படத் தூண்டியதற்கான காரணங்களில் ஒன்றும் ஆகும்.
# கிடாமுட்டு

**கிடாமுட்டு** அல்லது "கிடா சண்டை" என்பது இரண்டு கிடாக்கள் (ஆடுகள்) சண்டையிடும் போட்டியாகும். இது சேவற் சண்டையைப் போன்றே மிகச் சிறப்பு வாய்ந்த போட்டியாகத் தென் தமிழ் நாட்டின் மதுரை, தேனி, திண்டுக்கல் ஆகிய மாவட்டங்களில் கொண்டாடப்படுகிறது. ஆட்டுக் கிடாக்களின் வயதுக்கு ஒப்ப போட்டியில் எதிரி ஆடு சேர்க்கப்படும். 75 முட்டுக்கள் முட்டிக்கொண்ட பின்னும் ஆட்டுக்கிடாவில் ஒன்றும் தோற்கவில்லையெனில் கிடாக்கள் சமமான பலத்துடன் இருப்பதாக அறிவிப்பர்.  

செம்புளிக் கிடா, குரும்பக் கிடா போன்றவைதான் முட்டுவதற்கு ஏற்றவை. அதேபோல் இரண்டரை வயதுடைய கிடாவை மட்டுமே போட்டியில் சேர்த்துக் கொள்கிறார்கள். இந்தக் கிடாக்களுக்கு தினமும் பாதாம் பருப்பு, மாட்டுப்பால், நாட்டுக்கோழி முட்டை, கரும்பு, சோளம், உளுந்து, பச்சரிசி, பருத்தி விதை, கொள்ளு போன்றவை உணவாகத் தரப்படுகிறது. தினமும் ஐந்து கி.மீ நடக்க வைக்கிறார்கள். அப்போதுதான் உடம்பில் கொழுப்பு சேராதாம். பந்தயத்தில் 40 அடி, 50 அடி பின்னோக்கிப்போய் பாய்ந்து வந்து முட்டும் கிடாக்கள் தான் முதன்மையானதாக அறிவிக்கப்படும்.
# வேலையற்ற மீட்சி

**வேலையற்ற மீட்சி** (jobless recovery) அல்லது **வேலையற்ற வளர்ச்சி** (jobless growth) எனும் பொருளாதாரவியல் தோற்றப்பாடு பொருளாதாரவியல் வளர்ச்சி ஏற்படும் அதே வேளையில் வேலைவாய்ப்புகள் குறைவதைக் குறிக்கிறது. இப்பொருள் தரும்  
ஆங்கிலச் சொல் முதன் முதலில் நியூயார்க் டைம்சு நாளிதழில் 1930களில் பயன்படுத்தப்பட்டது.  

## காரணங்கள்
சிலர் தானியங்கிகளின் வரவால் உற்பத்தி அதிகரித்து மனித உழைப்பின் தேவை குறைந்தது என்று கருதுகின்றனர். சிலரோ தொழிலாளர் சந்தையில் ஏற்படும் அமைப்பு ரீதியிலான மாறுதல்களே இதற்குக் காரணமென வாதிடுகின்றனர்.
# விந்து



**விந்தணு** அல்லது **விந்து** (*Sperm*) என்பது ஆண் இனப்பெருக்க அணு. Sperm என்ற வார்த்தை கிரேக்கத்தின் ஸ்பெர்மா(σπέρμα) என்ற வார்த்தையிலிருந்து உருவானது. இதற்கு கிரேக்கத்தில் விதை என்று பொருள். விந்தணுக்கள் விதைப்பைகளில் சேமிக்கப்பட்டாலும், PROSTATE GLAND -லிருந்து வரும் திரவம் 98 விழுக்காடும், விந்தணுக்கள் 2 விழுக்காடும் இருக்கும். விந்தணுக்கள் விந்தகங்களில் உற்பத்தியாகும். பின்பு ஆண்குறியில் இருக்கும் விந்துகொள்பையில் இந்த விந்தணுக்கள் சேகரிக்கப்படுகின்றன.  

விந்தணுவிற்கு தலை, உடல், வால் என மூன்று பகுதிகள் உள்ளன. இந்த வால் பகுதியானது, பெண்ணின் இனப்பெருக்க உறுப்பினுள் நீந்திச் சென்று முட்டையுடன் கருக்கட்ட உதவுகிறது. கருக்கட்டலின்போது, ஒருமடிய நிலையிலுள்ள ஆணின் விந்தணுவில் உள்ள 23 நிறப்புரிகள்/குரோமோசோம்கள், ஒருமடிய நிலையிலுள்ள பெண்ணின் முட்டையிலுள்ள 23 நிறப்புரிகள்/குரோமோசோம்களுடன் இணைந்து இருமடிய நிலையுள்ள கருவை உருவாக்குகின்றது.  

## சில தகவல்கள்
- ஒரு விந்து தள்ளலில் வெளியேற்றப்படும் விந்துப் பாய்மத்தின் சராசரி அளவு: 2 முதல் 6 மில்லி லிட்டர்
- வாழ்நாளில் ஒரு மனிதன் விந்துப் பாய்ச்சும் தடவைகளின் சராசரி எண்ணிக்கை: 5,000
- வாழ்நாளில் மொத்த விந்துப் பாய்மப் பாய்ச்சல்: 17 லிட்டர்
- ஒரு தேக்கரண்டி விந்துப் பாய்மத்தின் கலோரிப் பெறுமானம்: 7
- புணர்ச்சிப் பரவசநிலையின் சராசரி நேரம்: 4 நொடிகள்
- ஓர் ஆரோக்கியமான ஆணின் விந்துதள்ளலில் வெளியேற்றப்படும் விந்துக்கலங்களின் சராசரி எண்ணிக்கை: 40 முதல் 600 மில்லியன்
- ஒரு விந்து முட்டையுடன் கருக்கட்டப் பயணிக்கும் தூரம்: 7.5-10 செ.மீ.
- விந்து ஆயுட்காலம்: உருவாக்கத்திலிருந்து பாய்ச்சப்படும்வரை 2.5 மாதங்கள்
- பாய்ச்சப்பட்ட விந்தின் ஆயுட்காலம்: 30 நொடிகளிலிருந்து ஆறு நாட்கள் வரை (கிடைக்கும் சூழலைப் பொறுத்தது)
# கருமுட்டை தானம்

சில பெண்களுக்கு அண்டம் எனப்படும் கருமுட்டை சரியான வளர்ச்சியடையாமையால் கருதரிக்கும் வாய்ப்பில்லாமல் போகிறது. அதற்காக சோதனைக்குழாய் முறையால் கருவாக்கம் செய்ய கருமுட்டை தேவைப்படுகிறது. இந்த கருமுட்டைகளை தானமாக பெருவது **கருமுட்டை தானம்** (*Egg donation*) எனப்படுகிறது.  

இந்த தானம் பெரும்பாலும் சினைப்பை முழுவதுமாக பாதிக்கப்பட்ட நிலையில் இருக்கும் பெண்களுக்காகவும், கருமுட்டை உருவாகாத நிலையை அடையாமல் சிதைந்து போகும் நிலையில் இருப்பவர்களுக்காகவும் பெறப்படுகிறது.
# துருவ தாளம்



**துருவ தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று. இத்தாள வகையில் லகு, திருதம், லகு, லகு என்னும் ஒழுங்கில் உறுப்புக்கள் அமைந்துள்ளன.  

## வகைகள்
உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன. லகுவில் ஏற்படக்கூடிய இவ்வைந்து வேறுபாடுகளினால், துருவ தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி துருவ தாளம்
1. சதுஸ்ரசாதி துருவதாளம்
1. கண்டசாதி துருவ தாளம்
1. மிஸ்ரசாதி துருவ தாளம்
1. சங்கீர்ணசாதி துருவ தாளம்

### திஸ்ரசாதி துருவ தாளம்
இத்தாளம் *'மணி* எனப்பெயர் பெறும். இதன் உறுப்புக்கள் பின்வருமாறு அமையும்:  

- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி துருவ தாளம்
இத்தாளத்துக்கு **சிறீகரம்** என்று பெயர். இதன் உறுப்புக்கள் பின்வருமாறு அமையும்:  

- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)

### கண்டசாதி துருவ தாளம்
இது **பிராமணம்** எனப்படும். இதன் உறுப்புக்கள் பின்வருமாறு அமையும்:  

- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- கண்ட லகு (ஒரு தட்டு, நான்கு விரல் எண்ணிக்கைகள்)
- கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி துருவ தாளம்
இதற்கு **பூர்ணம்** என்று பெயர். இதன் உறுப்புக்கள் பின்வருமாறு அமையும்:  

- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி துருவ தாளம்
இதற்கு **புவனம்** என்று பெயர். இதன் உறுப்புக்கள் பின்வருமாறு அமையும்:  

- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# மட்டிய தாளம்



**மட்டிய தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  

இத்தாள வகையில், லகு, திருதம், லகு என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.  

## வகைகள்
லகுவில் ஏற்படக்கூடிய ஐந்து வேறுபாடுகளினால், மட்டிய தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி மட்டிய தாளம்
1. சதுஸ்ரசாதி மட்டிய தாளம்
1. கண்டசாதி மட்டிய தாளம்
1. மிஸ்ரசாதி மட்டிய தாளம்
1. சங்கீர்ணசாதி மட்டிய தாளம்

### திஸ்ரசாதி மட்டிய தாளம்
இத்தாளம் **சரம்** எனப்பெயர் பெறும். இதன் உறுப்புக்கள் பின்வருமாறு அமையும்:  

- திஸ்ர லகு (ஒரு தட்டு, இரண்டு விரல் எண்ணிக்கைகள்)
- துருதம் (ஒரு தட்டு, ஒரு வீச்சு)
- திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி மட்டிய தாளம்
இத்தாளத்துக்கு **சாமம்** என்று பெயர். இதன் உறுப்புக்கள் பின்வருமாறு அமையும்:  

- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)

### கண்டசாதி மட்டிய தாளம்
இது **உதயம்** எனப்படும். இதன் உறுப்புக்கள் பின்வருமாறு அமையும்:  

- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி மட்டிய தாளம்
இதற்கு **உத்தீர்ணம்** என்று பெயர். இதன் உறுப்புக்கள் பின்வருமாறு அமையும்:  

- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி மட்டிய தாளம்
இதற்கு **ராவ** என்று பெயர். இதன் உறுப்புக்கள் பின்வருமாறு அமையும்:  

- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# ரூபக தாளம்



## வகைகள்
லகுவில் ஏற்படக்கூடிய ஐந்து வேறுபாடுகளினால், ரூபக தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி ரூபக தாளம்
1. சதுஸ்ரசாதி ரூபக தாளம்
1. கண்டசாதி ரூபக தாளம்
1. மிஸ்ரசாதி ரூபக தாளம்
1. சங்கீர்ணசாதி ரூபக தாளம்

### திஸ்ரசாதி ரூபக தாளம்
இத்தாளம் **சக்கரம்** எனப்பெயர் பெறும். இதன் உறுப்புக்கள் பின்வருமாறு அமையும்:  

- திருதம் (ஒரு தட்டு, ஒரு வீச்சு)
- திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி ரூபக தாளம்
இத்தாளத்துக்கு **பதி** என்று பெயர். இதன் உறுப்புக்கள் பின்வருமாறு அமையும்:  

- திருதம் (ஒரு தட்டு, ஒரு வீச்சு)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)

பெரும்பாலான இடங்களில், ஆரு அலகுகள் கொண்ட *சதுஸ்ரசாதி ரூபக தாளத்தையே* ரூபக தாளம் என்று அழைக்கின்றனர்.  

### கண்டசாதி ரூபக தாளம்
இது **இராச** எனப்படும். இதன் உறுப்புக்கள் பின்வருமாறு அமையும்:  

- திருதம் (ஒரு தட்டு, ஒரு வீச்சு)
- கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி ரூபக தாளம்
இதற்கு **குல** என்று பெயர். இதன் உறுப்புக்கள் பின்வருமாறு அமையும்:  

- திருதம் (ஒரு தட்டு, ஒரு வீச்சு)
- மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி ரூபக தாளம்
இதற்கு **பிந்து** என்று பெயர். இதன் உறுப்புக்கள் பின்வருமாறு அமையும்:  

- திருதம் (ஒரு தட்டு, ஒரு வீச்சு)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# ஜத்தீந்திர நாத் தாஸ்



**ஜத்தின் தாஸ்** *(Jatin Das)* என்று அறியப்படும் **ஜதீந்திர நாத் தாஸ்** *(Jatindra Nath Das)* (27 அக்டோபர் 1904 - 13 செப்டம்பர் 1929) என்பவர் ஒரு புரட்சிகர இந்திய விடுதலை வீரர் ஆவார். இலாகூர் சிறையில் இவர் 63 நாட்கள் உண்ணா நோன்பிருந்து இறந்தது இந்தியாவில் பெரும் தாக்கத்தை ஏற்படுத்தியது. இந்திய விடுதலைக்கு முன்னர் சாகும் வரை உண்ணாவிரதம் இருந்து உயிர் விட்டவர் ஜட்டின் தாஸ் ஒருவரே.  

கொல்கத்தாவில் பிறந்த ஜத்தின் தாஸ் அனுசீலன் சமிதி எனும் புரட்சிகர அமைப்பில் இணைந்தார். 1921 ஆம் ஆண்டு அண்ணல் காந்தியாரின் ஒத்துழையாமை இயக்கத்தில் பங்கேற்றார்.  

1925 ஆம் ஆண்டு நவம்பர் மாதம் இவர் கொல்கத்தா வித்யாசாகர் கல்லூரியில் இவர் இளங்கலைப் பட்டப்படிப்பு பயின்று கொண்டிருந்த வேளையில் அரசியல் நடவடிக்கைகளுக்காகக் கைது செய்யப்பட்டு மைமன்சிங் நடுவண் சிறையில் அடைக்கப்பட்டார். கைதிகளை மோசமான நிலையில் நடத்துவதை எதிர்த்து இவர் உண்ணாவிரதம் இருந்தார். இருபது நாட்களுக்குப் பின் சிறைக் கண்காணிப்பாளர் மன்னிப்புக் கேட்டதும் உண்ணாவிரதத்தைக் கைவிட்டார்.  

1929 சூன் 14 ஆம் நாள் தனது புரட்சிகர நடவடிக்கைகளுக்காகக் கைது செய்யப்பட்ட இவர் இலாகூர் சிறையில் அடைக்கப்பட்டார்.  

## சாகும் வரை உண்ணாவிரதம்
இலாகூர் சிறையில் ஆங்கிலேயக் கைதிகளுக்கு அனைத்து வசதியும் செய்து தரப்பட்டது. இந்தியக் கைதிகளோ இழிநிலைக்குத் தள்ளப்பட்டனர். கந்தல் உடையும் கழிவு உணவும் அவர்களுக்குத் தரப்பட்டது. சமையல் அறையோ கரப்பான் பூச்சிகளும் எலிகளும் நிறைந்த இடமாயிருந்தது. இந்நிலைக்கு எதிராக ஜத்தின் தாஸ் இன்னும் சில போராளிகளுடன் இணைந்து 1929 ஆம் ஆண்டு சூலை 13 ஆம் நாள் சாகும் வரை உண்ணா நோன்பைத் துவக்கினார். சிறைக் கண்காணிப்பாளர் இவர்களை அடித்து, உதைத்து தண்ணீர் தர மறுத்து துன்புறுத்தினார். வலுக்கட்டாயமாக வாயில் உணவைத் திணித்தார். ஆனால் தாஸ் உண்ண மறுத்து விட்டார். 63 நாட்கள் தொடர்ந்த இந்தப் போராட்டம் ஜத்தின் தாசின் மரணத்தால் முடிவுற்றது. செப்டம்பர் 13 ஆம் நாள் ஜத்தின் தாஸ் உயிர் நீத்தார். இலாகூரிலிருந்து கொல்கத்தாவிற்கு ஜத்தின் தாசின் உடல் எடுத்துச் செல்லப்பட்ட வழிநெடுகிலும் ஆயிரக்கணக்கான மக்கள் கூட்டங் கூட்டமாய்க் கூடி வந்து இவருக்கு மரியாதை செலுத்தனர். கொல்கத்தாவில் சுடுகாட்டை நோக்கி இரண்டு மைல் நீளத்திற்கு ஊர்வலமாய் மக்கள் திரண்டனர்.  

## அஞ்சல்தலை
இவரின் ஐம்பதாம் ஆண்டு நினைவு நாளான 1979 செப்டம்பர் 13 ஆம் நாளிலில் இந்திய அரசு இவரது உருவம் பொறித்த அஞ்சல் தலையொன்றை வெளியிட்டது.  

## மேற்கோள்கள்கள்

## வெளியிணைப்புகள்
- இந்திய அஞ்சல் கட்டுரை
- T டெய்லிபயோனீர் இதழ் கட்டுரை
# ஜம்பை தாளம்



**ஜம்பை தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  

இத்தாள வகையில் லகு, அனுதிருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.  

## வகைகள்
லகுவில் ஏற்படக்கூடிய ஐந்து வேறுபாடுகளினால், ஜம்பை தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி ஜம்பை தாளம்
1. சதுஸ்ரசாதி ஜம்பை தாளம்
1. கண்டசாதி ஜம்பை தாளம்
1. மிஸ்ரசாதி ஜம்பை தாளம்
1. சங்கீர்ணசாதி ஜம்பை தாளம்

### திஸ்ரசாதி ஜம்பை தாளம்
இத்தாளம் **கதம்பம்** எனப்பெயர் பெறும். இதன் உறுப்புக்கள் பின்வருமாறு அமையும்:  

- திஸ்ர லகு (ஒரு தட்டு, இரண்டு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)

### சதுஸ்ரசாதி ஜம்பை தாளம்
இத்தாளத்துக்கு **மதுரம்** என்று பெயர். இதன் உறுப்புக்கள் பின்வருமாறு அமையும்:  

- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)

### கண்டசாதி ஜம்பை தாளம்
இது **சானம்** எனப்படும். இதன் உறுப்புக்கள் பின்வருமாறு அமையும்:  

- கண்ட லகு (ஒரு தட்டு, நான்கு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)

### மிஸ்ரசாதி ஜம்பை தாளம்
இதற்கு **சுரம்** என்று பெயர். இதன் உறுப்புக்கள் பின்வருமாறு அமையும்:  

- மிஸ்ர லகு (ஒரு தட்டு, ஆறு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)

பெரும்பாலான இடங்களில், பத்து அலகுகள் கொண்ட *மிஸ்ரசாதி ஜம்பை தாளத்தையே* ஜம்பை தாளம் என்று அழைக்கின்றனர்.  

### சங்கீர்ணசாதி ஜம்பை தாளம்
இதற்கு **கதம்** என்று பெயர். இதன் உறுப்புக்கள் பின்வருமாறு அமையும்:  

- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)
# திரிபுடை தாளம்



**தரம் 8 சங்கீத குறிப்புகள்**  

**திரிபுடை தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  

இத்தாள வகையில், லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.  

## வகைகள்
லகுவில் ஏற்படக்கூடிய ஐந்து வேறுபாடுகளினால், திரிபுடை தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி திரிபுடை தாளம்
1. சதுஸ்ரசாதி திரிபுடை தாளம்
1. கண்டசாதி திரிபுடை தாளம்
1. மிஸ்ரசாதி திரிபுடை தாளம்
1. சங்கீர்ணசாதி திரிபுடை தாளம்

### திஸ்ரசாதி திரிபுடை தாளம்
இத்தாளம் **சங்கம்** எனப்பெயர் பெறும். இதன் உறுப்புக்கள் பின்வருமாறு அமையும்:  

- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

பெரும்பாலான இடங்களில், ஏழு அலகுகள் கொண்ட *திஸ்ரசாதி திரிபுடை தாளத்தையே* திரிபுடை தாளம் என்று அழைக்கின்றனர்.  

### சதுஸ்ரசாதி திரிபுடை தாளம்
இத்தாளத்துக்கு **ஆதி** என்று பெயர். இதன் உறுப்புக்கள் பின்வருமாறு அமையும்:  

- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### கண்டசாதி திரிபுடை தாளம்
இது **துஸ்காரா** எனப்படும். இதன் உறுப்புக்கள் பின்வருமாறு அமையும்:  

- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### மிஸ்ரசாதி திரிபுடை தாளம்
இதற்கு **லீலா** என்று பெயர். இதன் உறுப்புக்கள் பின்வருமாறு அமையும்:  

- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### சங்கீர்ணசாதி திரிபுடை தாளம்
இதற்கு **போகம்** என்று பெயர். இதன் உறுப்புக்கள் பின்வருமாறு அமையும்:  

- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# அட தாளம்



**அட தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  

இத்தாள வகையில், லகு, லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.  

## வகைகள்
லகுவில் ஏற்படக்கூடிய ஐந்து வேறுபாடுகளினால், அட தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி அட தாளம்
1. சதுஸ்ரசாதி அட தாளம்
1. கண்டசாதி அட தாளம்
1. மிஸ்ரசாதி அட தாளம்
1. சங்கீர்ணசாதி அட தாளம்

### திஸ்ரசாதி அட தாளம்
இத்தாளம் *'குப்தா* எனப்பெயர் பெறும். இதன் உறுப்புக்கள் பின்வருமாறு அமையும்:  

- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### சதுஸ்ரசாதி அட தாளம்
இத்தாளத்துக்கு **லேகா** என்று பெயர். இதன் உறுப்புக்கள் பின்வருமாறு அமையும்:  

- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### கண்டசாதி அட தாளம்
இது **விதாலா** எனப்படும். இதன் உறுப்புக்கள் பின்வருமாறு அமையும்:  

- கண்ட லகு (ஒரு தட்டு, நான்கு விரல் எண்ணிக்கைகள்)
- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### மிஸ்ரசாதி அட தாளம்
இதற்கு **லோயா** என்று பெயர். இதன் உறுப்புக்கள் பின்வருமாறு அமையும்:  

- மிஸ்ர லகு (ஒரு தட்டு, ஆறு விரல் எண்ணிக்கைகள்)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)

### சங்கீர்ணசாதி அட தாளம்
இதற்கு **திரா** என்று பெயர். இதன் உறுப்புக்கள் பின்வருமாறு அமையும்:  

- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# ஏக தாளம்



**ஏக தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  

இத்தாள வகையில் லகு என்னும் உறுப்பு அமைந்துள்ளது. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.  

## வகைகள்
லகுவில் ஏற்படக்கூடிய ஐந்து வேறுபாடுகளினால், ஏக தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  

1. திஸ்ரசாதி ஏக தாளம்
1. சதுஸ்ரசாதி ஏக தாளம்
1. கண்டசாதி ஏக தாளம்
1. மிஸ்ரசாதி ஏக தாளம்
1. சங்கீர்ணசாதி ஏக தாளம்

### திஸ்ரசாதி ஏக தாளம்
இத்தாளம் *'சுதா* எனப்பெயர் பெறும். இதன் உறுப்புக்கள் பின்வருமாறு அமையும்:  

- திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி ஏக தாளம்
இத்தாளத்துக்கு **மான** என்று பெயர். இதன் உறுப்புக்கள் பின்வருமாறு அமையும்:  

- சதுஸ்ர லகு (ஒரு தட்டு, மூன்று விரல் எண்ணிக்கைகள்)

### கண்டசாதி ஏக தாளம்
இது **ராதா** எனப்படும். இதன் உறுப்புக்கள் பின்வருமாறு அமையும்:  

- கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி ஏக தாளம்
இதற்கு **ராகா** என்று பெயர். இதன் உறுப்புக்கள் பின்வருமாறு அமையும்:  

- மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி ஏக தாளம்
இதற்கு **வசு** என்று பெயர். இதன் உறுப்புக்கள் பின்வருமாறு அமையும்:  

- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# திருமுழுக்கு வழிபாடு

**திருமுழுக்கு வழிபாடு** என்பது தெய்வத் திருமேனிகளைப் (சிலை) பூசிக்கும் முறைகளுள் ஒன்றாகும். இது அபிசேகம் என்று வடமொழியில் குறிப்பிடப்படுகிறது. பால், புனித நீர், தயிர், தேன், சந்தனம், எண்ணெய், நெய், மஞ்சள், இளநீர், திருநீறு உள்ளிட்ட பல பொருட்களைக் கொண்டு திருமுழுக்கு வழிபாடு செய்வர். ஒவ்வொரு பொருளைக் கொண்டு திருமுழுக்கு செய்வதற்கும் ஒவ்வொரு பலன் உள்ளதாகக் கருதப்படுகிறது.  

## பொருட்கள்
1. பால்
1. நெய்
1. தயிர்
1. தேன்
1. இளநீர்
1. கரும்புச்சாறு
1. பஞ்சாமிர்தம்
1. எலுமிச்சை சாறு
1. சந்தனம்
1. பன்னீர்
1. மஞ்சள்
1. மலர்கள்
1. அரிசி மாவு
1. சாதம்
1. வில்வம் (சிவனுக்கு விசேடம்)
1. தண்ணீர்

ஒவ்வொரு பொருளால் திருமுழுக்கு செய்வதாலும் சில குறிப்பிட்ட பலனுண்டு என்பது நம்பிக்கை.
# குறுங்குடி மருதனார்

**குறுங்குடி மருதனார்** சங்ககாலப் புலவர்களில் ஒருவர். மாங்குடி மருதனாரைப் போல இவர் ஊரால் அடையாளம் காட்டப்பட்ட புலவர். சங்கநூல் தொகுப்பில் இவரது பாடல்கள் இரண்டு உள்ளன. அகநானூறு 4, குறுந்தொகை 344 ஆகியவை அவை.  

## பாடல் தரும் செய்திகள்
### அகம் 4
இந்தப் பாடல் தலைவியும் தோழியும் பேசிக்கொள்வதாக அமைந்துள்ளது.  
- கருணை உள்ளம்
:இந்தப் பாடல் கருணை உள்ளத்துக்கு எடுத்துக்காட்டாகப் பலராலும் மேற்கோள் காட்டப்படும் பாடல்களில் ஒன்று. வேந்தன் இட்ட பணியை நிறைவேற்றிய பின்னர் தலைவன் தன் மனைவியை நினைத்துக்கொண்டு தேரில் இல்லம் மீள்கிறான். தேரை இழுத்துவரும் குதிரையின் கழுத்தில் கட்டப்பட்டிருக்கும் மணியின் நாக்கு அசையாமல் கட்டிவைத்துக்கொண்டு தேரை ஓட்டிவருகிறான். மணியின் ஒலி கேட்டால் பூவில் தேன் உண்ணும் வண்டுகளுக்கு இடையூறு நேரும் என்று எண்ணி அப்படிச் செய்கிறான்.  
- உறந்தை
:உறையூருக்குக் கிழக்குப் பக்கத்தில் நெடும்பெரும் குன்றம் ஒன்று இருந்தது. (அது இக்காலத்தில் உச்சிப்பிள்ளையார் கோயில் மலை) இதில் பூக்கும் காந்தள் மலர் போலத் தலைவியின் மேனி மணந்ததாகக் கூறப்படுகிறது.  
- கார்காலத்தில் பூக்கும் பூக்கள்
: முல்லை, இல்லம், கொன்றை ஆகியவை கார்காலத்தில் பூக்கும் பூக்கள். இதனை மேய்ந்துகொண்டு இரலைமான் துள்ளி விளையாடும்.  

### குறுந்தொகை 344
:தலைவன் பிரிந்து சென்றதைத் தலைவி பொறுத்துக்கொள்ள வேண்டும் என்று தோழி தலைவிக்குச் சொன்னாள். தலைவி தன்னால் பொறுத்துக்கொள்ள இயலவில்லை என்கிறாள்.  

:பனிக்காலம். குளிர்ந்த சாரல் காற்று. காளையோடு சேர்ந்திருக்கும் பசு தன் பால்வாய்க் கன்றை எண்ணிக்கொண்டு ஊருக்கு மீளும் மாலை வேளை. பொருள் தேடச் சென்ற அவர் இன்னும் வரவில்லையே! - என்கிறாள் தலைவி.  

## அடிக்குறிப்பு
# மீனவர் விபத்துக் குழு காப்புறுதித் திட்டம்

இந்திய அரசு மற்றும் தமிழ்நாடு அரசு என இரண்டு அரசுகளும் இணைந்து தமிழ்நாட்டில் மீனவர் விபத்துக் குழு காப்புறுதித் திட்டத்தைச் செயல்படுத்துகின்றன. இத்திட்டத்திற்கான காப்புறுதி பிரிமியத் தொகையாக ஒரு மீனவருக்கு (தலா ரூ.7/- வீதம்) ஆண்டுக்கு ரூ.14/-வீதம் செலுத்துகிறது. இத்திட்டத்தின் கீழ், மீனவர் விபத்தில் இறந்தால் அல்லது முழுவதும் நிவர்த்தி செய்ய இயலாத முழு ஊனமடைந்தால் ரூ.50,000/-ம், பகுதி ஊனமடைந்தால் ரூ.25,000/-ம் காப்பீட்டுத் தொகையாக வழங்கப்படுகிறது.  

## பயன் பெறுவதற்கான தகுதிகள்
1. தமிழ்நாட்டிலுள்ள மீனவர் கூட்டுறவு சங்கத்தில் உறுப்பினராக இருக்கவேண்டும்.
1. முழுநேர கடல் மீன்பிடிப்பில் ஈடுபட்டிருக்கவேண்டும்.

## விண்ணப்பப் படிவம்

இந்தத் திட்டத்திற்கான விண்ணப்பப் படிவங்களை மாவட்ட மீன்துறை உதவி இயக்குநர் (கடல் வளம்), மாவட்ட மீன்துறை உதவி இயக்குநர் (உள்நாட்டு வளம்), மீன்துறை உதவி இயக்குநர் (நீர் வாழ் உயிரின வளர்ப்பு), மாவட்ட மீன்துறை உதவி இயக்குநர் (விரிவாக்கம் மற்றும் பயிற்சி)ஆகிய ஏதாவதொரு அலுவலகத்தில் பெற்று அதை முழுமையாக நிரப்பி கீழ்காணும் சான்றுகளை இணைத்து விண்ணப்பிக்க வேண்டும்.  

1. மனுதாரர் விண்ணப்பம்
1. காப்புறுதி நிறுவனம் படிவம் I, II & III
1. மீனவர் கூட்டுறவு சங்கத்தில் உறுப்பினராக சேர்ந்த சேர்க்கைப் புத்தக நகல்.
1. மீனவர் கூட்டுறவு சங்கத் தீர்மானம்
1. காவல் துறை முதல் தகவல் அறிக்கை
1. காவல் துறை இறுதி விசாரணை அறிககை
1. பிரேத பரிசோதனைச் சான்று மற்றும் இரசாயன பகுப்பாளிணிவு அறிக்கை
1. இறப்புச் சான்று
1. வாரிசு சான்று
1. 18 வயதுக்கு மேற்பட்ட இதர வாரிசுதாரர்களிடமிருந்து ரூ. 10/-க்கான முத்திரைத் தாளில் தடையில்லாச் சான்று

**காணாமற் போனவர்கள் எனில்**  

- ரூ. 20/-க்கான முத்திரைத் தாளில் பிணை முறிவுப் பத்திரம் (ஆவணம்)
- காரிய பத்திரிகை
- உடன் சென்றவர்கள் வாக்கு மூலம்

**உடல் ஊனமுற்றவர்கள்எனில்**  

- ஊன சதவீதச் சான்று உரிய படிவத்தில்
- ஊனத்தை தெளிவாகக் காட்டும் புகைப்படம்
- ஊனம் தன்மை குறித்து உரிய படிவத்தில் அரசு மருத்துவரின் சான்று
# பஞ்சாமிர்தம்

**பஞ்சாமிர்தம்** *(Panchamrita)* (தேவநாகரி:पञ्चामृत)அல்லது **ஐந்தமுது** என்பது இந்து சமயப் வழிபாடு மற்றும் பூசனைகளில் பயன்படுத்தப்படும் ஐந்துணவுக் கலவை ஆகும். தேன், வாழைப்பழம், பால், தயிர், நெய் ஆகியவையே அந்த ஐந்துணவுகள் ஆகும்.  

## பெயர்க்காரணம்
பஞ்ச - ஐந்து, அமிர்தம் - உயிர் காக்கும் உணவு .  

## தயாரிப்பு
தமிழ்நாட்டில் தேன், வாழைப்பழம், பால், தயிர், நெய் ஆகியவற்றை சம பங்காய்க் கலந்து இது தயாரிக்கப்படுகிறது.. கேரளாவில் இளநீர் சேர்த்துக் கொள்ளப்படுகிறது. பழனி முருகன் கோவிலில் வழங்கப்படும் பஞ்சாமிர்தம் மிகவும் புகழ் பெற்றதாகும்.  
பஞ்சமிர்தம் என்பது பால், தயிர், நெய் , தேன், சர்க்கரை ஆகியவை மட்டுமே, உதவிக்கு, அருணகிரிநாதரின் பஞ்ச்சாமிர்த வண்ணத்தை படிக்கவும்  

## பயன்கள்
- பூசைகளின் போது பிரசாதமாக

- தெய்வத் திருமேனிகளை அபிஷேகம் செய்ய
# திருவாத்தான்

**திருவாத்தான்** (**உகுளி**) என்பவன் தமிழக நாட்டுப்புறக் கதைகளில் வரும் ஒரு கோமாளிக் கதை மாந்தன் ஆவான். இவனது சிறு வயது முதலே இவன் ‌கோமாளித் தனமாக நடந்து கொண்டதாக கதைகள் சொல்லப்படுகிறது. மாவு உரலுக்குள் தலைவிட்ட கதை, ஆற்றில் விறகைப் போட்ட கதை போன்று இவனைப் பற்றி பல நகைச்சுவைக் கதைகள் சொல்லப்படுவதுண்டு.  

நாட்டுப்புறங்களில் கோமாளித்தனமாக இருப்பவர்களையும் திருவாத்தான் என்று அழைக்கும் பழக்கம் உண்டு.
# பி. கே. சேகர் பாபு


**பி. கே. சேகர் பாபு** ஒரு இந்திய அரசியல்வாதியும், அமைச்சரும் ஆவார்.  

## அரசியல் வாழ்க்கை
சேகர்பாபு தனது அரசியல் வாழ்க்கையை அ.இ.அ.தி.மு.க.வில் தொடங்கினார். அக்கட்சியின் வடசென்னை மாவட்டச் செயலாளராகப் பல ஆண்டுகள் பொறுப்பு வகித்தார். பின்னர் அவரும் அவர்தம் ஆதரவாளர்களும் பொறுப்பிலிருந்து விடுவிக்கப்பட்டதால், சலிப்படைந்த அவர் அக்கட்சியை  
விட்டுவிலகினார். 2011 சனவரி 29ஆம் நாள் சனிக்கிழமை தன்னைத் தி.மு.க.வில் இணைத்துக்கொண்டார். 2021 தமிழ்நாடு சட்டமன்றத் தேர்தலில் துறைமுகம் சட்டமன்ற தொகுதி உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக இந்து அறநிலையத் துறை அமைச்சசராக பதவியேற்றார்.  

## தேர்தலில் போட்டியிட்ட ஆண்டுகள்

| 2001 | ஆர். கே. நகர் | அதிமுக | வெற்றி |  |
| --- | --- | --- | --- | --- |
| 2006 | ஆர். கே. நகர் | அதிமுக | வெற்றி |  |
| 2011 | ஆர். கே. நகர் | திமுக | தோல்வி |  |
| 2016 | துறைமுகம் | திமுக | வெற்றி |  |
| 2021 | துறைமுகம் | திமுக | வெற்றி | } |
# விக்கிப்பீடியா:முதற்பக்கக் கட்டுரைகள்/சனவரி 30, 2011


**தமிழ்த் திரைப்படத்துறையும் திராவிட அரசியலும்** என்ற கட்டுரை தமிழகத் திரைப்படத்துறை திராவிட இயக்கத்தின் வளர்ச்சியில் வகித்த பங்கை விவரிக்கிறது. திராவிடக் கட்சிகள் தமிழகத்தில் ஆட்சிக்கு வரவும் நாற்பதாண்டுகளுக்கு மேலாக ஆட்சியில் நீடிக்கவும் தமிழ்த் திரைப்படங்கள் அவற்றுக்கு பெரிதும் உதவியுள்ளன. அண்ணாதுரை, கருணாநிதி, எம்.ஜி.ஆர், ஜானகி ராமச்சந்திரன் மற்றும் செயலலிதா எனத் திரைப்படத் துறையினர் ஐந்து பேர் தமிழ்நாட்டின் முதலமைச்சர்களாகப் பொறுப்பு வகித்துள்ளனர். 1930களின் மத்தியிலிருந்து பிரித்தானிய இந்தியாவின் சென்னை மாகாணத்தில் தமிழ்த் திரைப்படத் துறையினர் இந்திய விடுதலைப் போராட்டத்தில் பங்காற்றி வந்தனர். 1937 சட்டமன்றத் தேர்தலில் பிரபல நடிகையும் பாடகியுமான கே. பி. சுந்தராம்பாள் இந்திய தேசிய காங்கிரசுக்காக தேர்தல் பிரச்சாரம் மேற்கொண்டார். எம். ஆர். இராதா தனது நாடகங்களின் வாயிலாக திராவிட இயக்கத்தின் கொள்கைகளைப் பரப்பி வந்தார். 1940களில் தி.க வில் அண்ணாதுரையின் ஆதிக்கம் அதிகரிக்கத் தொடங்கியபின் திராவிட இயக்கத்துக்கும் திரைப்படக் கலைஞர்களுக்கும் தொடர்பு ஏற்பட்டது. திமுகவின் ஆதரவாளர்கள் தயாரித்த திரைப்படங்களில் அதன் கொள்கைகளான திராவிட நாடு, இந்தி எதிர்ப்பு, பகுத்தறிவு போன்றவை வெளிப்படுத்தப்பட்டன.*மேலும்..*  
---

**கம்பளி யானை** (*woolly mammoth*) என்பது பல்லாயிரம் ஆண்டுகளுக்கு முன்னர் பூமியின் வடஅரைக் கோளத்தில் வாழ்ந்து வந்துள்ள பெரும் மிருக இனம். இவை இன்றைய யானைகளின் மூதாதையினராகக் கருதப்படுகின்றன. இவற்றின் உடல் முழுவதும் அடர்த்தியான உரோமங்களால் போர்த்தப்பட்டிருந்த காரணத்தால் இவை கம்பளி யானைகள் என அழைக்கப்பட்டன. ஆதிகால மனிதர்களால் வரையப்பட்ட குகை ஓவியங்களில் இம்மிருகங்களின் உருவங்கள் வரையப்பட்டிருந்தன. கிட்டத்தட்ட 10,000 ஆண்டுகளுக்கு முன்னர் இவ்வினம் பூமியிலிருந்து முற்றாக அழிந்து மறைந்துவிட்டதாக அறிவியலாளர்கள் கருதுகின்றனர். வட அமெரிக்காவிலும் வடக்கு யூரேசியாப் பகுதியில் சைபீரியாவிலும் கண்டுபிடிக்கப்பட்ட எலும்புகள், மற்றும் பனியில் உறைந்த எலும்புக்கூடுகள் ஆகியவற்றில் இருந்து இந்த விலங்குகள் பற்றி அறியவந்துள்ளது. குறைந்தது 150,000 ஆண்டு வயதான இவ்விலங்கு பற்றிய முதலாவது தரவு யூரேசியாவின் உறைபனிப் பரவலின் போது பெறப்பட்டது. சைபீரியாவின் துந்திரா பனிக்காட்டில் புதையுண்டிருந்த கம்பளி யானையொன்று 1999 இல் அகழ்ந்தெடுக்கப்பட்டது. சிதைவடையாத உடலைக் கொண்ட இந்த ஆண் யானை சுமார் 20,000 ஆண்டுகளுக்கு முன்னர் இறந்திருக்கலாம் எனக் கணிக்கப்பட்டுள்ளது. *மேலும்..*
# பாசிகள்

1. வழிமாற்று அல்கா
பாசி (ஒருமை) பாசிகள் (பண்மை)அல்லது ஆல்கா/ ஆல்காக்கள் (Algae) பொதுவாக ஈரமான நிலபரப்பு மற்றும் எல்லா வகையான நீர் பரப்புகளிலும் காணப்படுகின்றன. பொதுவாக பாசிகள் அவற்றின் நிறத்தினை கொண்டு வகைப்படுத்தபடுகின்றன.அவையாவன, நீலப்பச்சை பாசிகள் , பச்சை பாசிகள், பழுப்பு நிற பாசிகள் மற்றும் சிகப்பு பாசிகள் என நான்கு வகைகளாக பிறிக்க பட்டு உள்ள்ன.  
இவற்றில் பொதுவாக நீலப்பச்சை பாசிகள் உயிரி வாயுவன ஆக்சிஜனை உலகிர்கு கொடுத்த உயிரியாக கருதப்படுகிறது. மேலும் இவை பாக்டீரியா மற்றும் பாசிகலுக்கு இடையே உள்ள தொடர்பை வெளிக்காட்டும் உயிரியாகவும் விளங்குகின்றன.
# 2009 இலங்கை சாகித்திய விருது (தமிழ்)

**2009 இலங்கை சாகித்திய விருது**, 2009 ஆண்டு இலங்கையில் நடைபெற்ற அரச சாகித்திய விழாவில் விருது பெற்ற தமிழ் மொழி மூல நூல்களினதும், நூலாசிரியர்களினதும் பட்டியல்  

## விசேட விருது
சாகித்திய இரத்தினா - கலாநிதி க. குணராசா (செங்கை ஆழியான்)
# டீமாட் கணக்கு


**டீமாட் கணக்கு** (Demat Account) என்பது இந்திய பங்கு வர்த்தக முறையில் ஒருவர் வாங்கும் பங்குகளை கணக்கில் கொள்ள ஏற்படுத்தப்படும் மின்னணு கணக்காகும். இது அறிமுகப்படுத்தப்படும் முன்னர் பங்குச் சான்றிதழ் முறை (share certificates) நடைமுறையில் இருந்தது. ஒரு நிறுவனத்தின் பங்குகளை வாங்க முன்வருவோர், முன்பே அதற்கான பதிவு பெற்ற தரகர்களால் உள்ளூர் வங்கிகளில் இடப்பெற்றிருக்கும் விண்ணப்பப் படிவங்களை எடுத்து, அவற்றை முறையாகப் பூர்த்தி செய்து அந்தந்த நிறுவனங்களுக்கு, தேவைப்படும் பணத்தை வங்கியில் செலுத்தி கேட்பு வரைவோலை பெற்று அனுப்பி வைத்தால், அந்நிறுவனங்களின் அன்றைய நிலவரப்படி பங்குகள் ஒதுக்கீடு செய்யப்பெற்று பங்குச் சான்றிதழ்கள் அனுப்பிவைக்கபெறும்.  

இதற்கு கால விரயம் மிகுதியாக ஏற்படுவதோடு மட்டுமின்றி, ஒதுக்கீடு செய்யப்பெற்ற பங்குகளை மீண்டும் பிற ஒருவருக்கு விற்பனை செய்வதிலும் பல இன்னல்கள் இருந்தன. இது போன்ற இன்னும் பல காரணங்களாலும், இன்றைய புதிய அறிவியல் தொலைத்தொடர்பு முறைகள் மாறிவிட்டதாலும், இந்தப் பங்கு வர்த்தகத்தை 'இணையம்' வாயிலாக நடத்தும் ஒரு வழக்கம் நடைமுறைக்கு வந்தது.  

இதில் இந்திய மைய அரசின் அமைப்புக்களான nsdl, cdsl ஆகிய அமைப்புகளில் ஏதேனும் ஒன்றில் ஒரு தரகர் வாயிலாக ஒரு டீமாட் கணக்கைத் துவங்கி விட்டால் இணைய வசதி உள்ள எந்த இடத்திலிருந்தும் நாம் பங்கு வர்த்தகம் மேற்கொள்ள முடியும். நாம் நம் தரகர் வாயிலாகப் பங்குகளை வாங்கும் பொழுது தரகுத் தொகை அவர்களுக்குப் போய்ச்சேர்ந்துவிடும். நாம் வாங்கும் பங்குகள் மேற்காண் அமைப்புகளில் எந்த அமைப்பில் நாம் கணக்குத் தொடங்கி உள்ளோமோ, அந்த அமைப்பிடம் வைப்பு வைக்கப்பெறும். நாம் மீண்டும் பங்குகளை விற்கும் பொழுது வைப்பு வைக்கப்பெற்ற பங்குகள் நமது கணக்கிலிருந்து திரும்பச் சென்று விடும்.  

இந்த டீமாட் கணக்குத் தொடங்க வருமான வரித்துறையிடம் 'நிரந்தரக் கணக்கு எண்' (permanent account number - PAN) ஒன்று கண்டிப்பாக வைத்திருக்க வேண்டும். மேலும் நாம் தொகை செலுத்துவதற்காக வங்கிக் கணக்கு ஒன்றும் வைத்திருத்தல் இன்றியமையாதது.
# தெல்மே நாட்டியம்


**தெல்மே நாட்டியம்** தேவல் மதுவ சமயச் சடங்கிற்கே உரித்தானதொரு நாட்டியமாகும். இது 'தேவல்' என அழைக்கப்படும் தெய்வத்தினை சாந்தப்படுத்தி கருணை பெறுவதற்காக ஆடப்படுகின்றதொரு நடனமாகும். தெல்மே நாட்டியம் இலங்கையின் தாழ் நில பிரதேசத்திற்குரிய நாட்டியங்களுள் தூய தாலையங்களுடன் கூடிய சாஸ்திரிய நடன வடிவமாகும். இதில் 'யக் பெறய' பிரதான மேளமாகப் பயன்படுத்தப்படுகிறது.
# நாகறக்ச, குறுளுறக்ச நடனம்


**நாகறக்ச, குறுளுறக்ச நடனம்** எனும்போது முகமூடிகளை அணிந்துகொண்டு ஆடப்படும் நடனமாக காணப்படுகின்றது. நாகறக்ச நடனம், குறுளுறக்ச நடனம் ஆகியன ஒன்றுடன் ஒன்று இணைந்து ஒரேநேரத்தில் ஆடப்படும். இலங்கையில் தாழ் நிலப் பகுதியில், குறிப்பாக தென் மாகாணத்தில் இன்றும் இந்நடனம் ஒரு முக்கிய பாரம்பரிய கிராமிய நிகழ்ச்சியாக ஆடப்படுகின்றது.  

## மோதலை சித்தரிப்பது
இந்நடனமானது பாரம்பரிய கிராமிய நடனமான 'கோலம்' என்பதன் ஒரு பகுதியாக ஆடப்படுகிறது. இந்நடனமானது பொதுவாக இரவு முழுவதும் ஆடப்படுகின்றதொன்றாகும். இந்நடனமானது பறவைகளின் புராணகால அரசனான 'குறுளுறக்ச ' தேவதைக்கும் புராணகால நாகராசனான 'நாகறக்ச ' இற்கும் இடையிலான நடைபெறும் மோதலை சித்தரிப்பதாக உருவகப்படுத்துகிறது. எனவே 'நாகறக்ச ' எனும்போது பயங்கரமான உருவமைப்புடன் கூடியதாக குறிப்பாக நாக பாம்பின் தலையமைப்பை கொண்டு முகமூடி தயாரிக்கப்பட்டிருக்கும். நடனக் கலைஞர் அணியும் அணிகலன்களும் இதனை ஒத்த வகையிலேயே இருக்கும்.  

'குறுளுறக்ச' நடனக் கலைஞர்களின் முகமூடி பறவைகளின் வடிவையொத்ததாகவும் அழகிய முறையில் வடிவமைக்கப்பட்டாதாகவும் காணப்படும். 'நாகறக்ச', 'குறுளுறக்ச' இரண்டு நடனக் குழுவினருக்குமிடையில் ஒரு வாதப்பிரதிவாதமாக இந்த நடனம் சோடிக்கப்படுவதால் இந்த இரண்டு நடன வடிவங்களும் ஒரே நேரத்திலேயே இடம்பெறும்.
# மல்பதய நாட்டியம்


**மல்பதய நாட்டியம்** என்பது இலங்கையில் சப்பிரகமுவ பிரதேச நாட்டிய வடிவத்தினைச் சேர்ந்த ஒன்றாகும். சப்ரகமுவ பிரதேசம் எனும்போது கேகாலை, இரத்தினபுரி ஆகிய மாவட்டங்களை சேர்ந்த பிரதேசங்களாக வரையறுக்கலாம்.  

இலங்கையில் சிங்கள மக்களின் கலாசாரப் பாரம்பரியங்கள் பிரதேசத்திற்குப் பிரதேசம் வேறுபட்டுக் காணப்படுகின்றது. தாழ் நில சிங்கள மக்களின் பண்பாட்டுப் பாரம்பரியங்களும் உயர்நில சிங்கள மக்களின் பண்பாட்டுப் பாரம்பரியங்களும் வேறுபட்டிருப்பதைப் போலவே ஏனைய பிரதேசங்களில் வாழும் சிங்கள பாரம்பரியங்களும் வித்தியாசப்பட்டிருப்பதை இலங்கையில் சிறப்பாக அவதானிக்கலாம்.  

மல்பதய நாட்டியமானது சிறந்த அறுவடையை பெற்றுக் கொள்ளும் நோக்கிலும், தொற்று நோய்களிலிருந்து பாதுகாப்பு மற்றும் நிவாரணம் என்பவற்றைப் பெற்றுக் கொள்ளும் பொருட்டும் பெண் தெய்வமான பத்தினித் தெய்வத்தினைச் சாந்தப்படுத்தி கருணை பெறுவதற்காக ஆடப்படும் நடனமாக குறிப்பிடலாம். இந்நடனம் 'கம்பதுவ' நடனம் எனவும் அழைக்கப்படுகின்றது.  

இந்நடனத்தின் சிறப்பு இது பௌத்த சமய நிகழ்வுகளுடன் இணைந்ததொன்றாக காணப்படுவதாகும். மல்பதய நாட்டியம் நடனம், உரைநடை ஆகியன இணைந்து காணப்படும். இந்நாட்டியத்தில் பிரதானமாக பயன்படுத்தப்படும் இசைக்கருவி 'தவில் பெறய' என அழைக்கப்படுகின்றது.
# தவில் பெறய

**தவில் பெறய** இலங்கையில் சப்பிரகமுவ பிரதேச நாட்டிய வடிவத்தினைச் சேர்ந்த மல்பதய நாட்டியத்துடன் இணைந்த ஒரு தாள வாத்தியக் கருவியாகவே விளங்குகின்றது. இது 'தவுல' *(Dawula)* என்றும் அழைக்கப்படும். பெறய என்னும் சிங்களச் சொல் பறை (மேளம்) எனும் இசைக்கருவியைக் குறிக்கும்.  

## உருளை வடிவம்.
இந்த தவில் பெறய உருளை வடிவமாகும்.  

## வடிவத்தில் சிறிது
இலங்கையில் சிங்கள மக்களின் பாரம்பரிய மேள இசைக்கருவிகளான கெட்ட பெறய மற்றும் யக் பெறய என்பவற்றைவிட வடிவத்தில் இது சிறியது. இத் தவில் பெறய பௌத்த கோவில்களில் அடிக்கடி இசைக்கப்பட்டு வருகின்றது.  

## தோல்
மேளத்தின் இருபுறமும் உள்ள தோல் ஆரம்ப காலங்களில் மான் தோல் மூலமாக செய்யப்பட்டிருந்தாலும்கூட, தற்போது பெருமளவிற்கு ஆட்டின் தோலே பயன்படுத்தப்படுகின்றது.  

## வாசித்தல்
இந்த தவில் பெறய யை வாசிக்கும்போது 'கடிப்பு' என அழைக்கப்படும் தவுல மேளத்தின் ஒரு பக்கம் கம்பொன்றின் மூலமும் மறுபக்கம் கையினாலும் இசைக்கப்படுகிறது.
# மின்னிருமுனையின் திருப்புத்திறன்


இயற்பியலில் **மின்னிருமுனையின் திருப்புத்திறன்** (*Electric dipole moment*) என்பது ஏதாவது ஒரு மின்னூட்டதையும் அவற்றிற்கு இடைப்பட்ட தொலைவையும் பெருக்கக் கிடைக்கும் மதிப்பு ஆகும். இரு சமமான வேறின மின்னூட்டங்கள் சிறிது தொலைவு பிரித்து வைக்கப்பட்டால் அது மின்னிருமுனையை உருவாக்கும். SI அலகுகளில் இது கூலும்-மீட்டர் (C m) இனால் தரப்படும்.  

+*q*, &minus;*q* ஆகிய இரு புள்ளி மின்னேற்றங்களின் மின்னிருமுனைத் திருப்புத்திறன் **p** பின்வருமாறு தரப்படும்:  

:<math>  
\mathbf{p} = q\mathbf{d}  
</math>  

இங்கு **d** என்பது இடப்பெயர்ச்சிக் காவி, எதிரேற்றத்தில் இருந்து நேரேற்றத்தை நோக்கி இருக்கும். இதனால், மின்னிருமுனைத் திருப்புத்திறன் காவியின் திசை எதிரேற்றத்தில் இருந்து நேரேற்றம் நோக்கி இருக்கும்..